靈叟小師悟垓侍者求語
作者：釋紹曇
朝代：宋

paragraphs: 碧落一碑無贋本，非草非真非隸篆。
鏡樣渝江徹底清，字義炳然人少見。
靈叟珍藏歲月深，南來吳越人爭尋。
瘞鶴銘辭匪同調，寒山詩句非知音。
紛紛問字誰親切，勾不成勾丿不丿。
爭得盧公賽子雲，一肩擔荷柴衝折。
臨行密付阿誰邊，妙處休云子不傳。
索性掃除元字脚，義天雲浄月孤玄。